కారు నుంచి రోడ్డుపై చెత్తపడేసిన వ్యక్తికి.. ఆ పిల్లాడు భలే బుద్ధి చెప్పాడు WATCH LIVE TV
Sourav Ganguly: కెప్టెన్ కోహ్లీకి చురకలు అంటించిన గంగూలీ..!
చివరి రెండు వన్డేల్లో ధోనీకి విశ్రాంతినిచ్చిన భారత్ జట్టు.. రిషబ్ పంత్‌ను ఆడించింది. అలానే అంబటి రాయుడిపై వేటు వేసి ఒక వన్డేలో కేఎల్ రాహుల్‌ని ఆడించింది. ఆఖరి వన్డేలో అతనిపైనా వేటు వేసింది.
Samayam Telugu | Updated:
Mar 15, 2019, 01:09PM IST
Sourav Ganguly: కెప్టెన్ కోహ్లీకి చురకలు అంటించిన గంగూలీ..!
హైలైట్స్
ఆస్ట్రేలియా‌కి 2-3తో వన్డే సిరీస్‌ చేజార్చుకున్న భారత్
సిరీస్‌లో అతిప్రయోగాలే భారత్ ఓటమికి కారణమని విమర్శలు
సిరీస్ గెలిచాక ప్రయోగాలకి వెళ్లుండాల్సిందని గవాస్కర్ వాదన
ప్రపంచకప్‌లో ఆస్ట్రేలియా గట్టి ప్రత్యర్థని వెల్లడించిన గంగూలీ
ఆస్ట్రేలియాతో వన్డే సిరీస్‌ చేజారడానికి భారత్ అతి ప్రయోగాలే కారణమని కెప్టెన్‌ విరాట్ కోహ్లీకి మాజీ కెప్టెన్ సౌరవ్ గంగూలీ పరోక్షంగా చురకలు అంటించాడు. ఐదు వన్డేల సిరీస్‌లో తొలి రెండు వన్డేల్లోనూ గెలిచిన భారత్ జట్టు.. మూడో వన్డే నుంచే బ్యాటింగ్ ఆర్డర్‌లో ప్రయోగాలు చేపట్టి హ్యాట్రిక్ ఓటముల్ని చవిచూసింది.
వన్డే ప్రపంచకప్ ముంగిట సిరీస్ ఓటమి భారత్‌కి మంచిదికాదని నిన్న వెల్లడించిన సునీల్ గవాస్కర్.. సిరీస్ గెలిచిన తర్వాత టీమ్‌లో ప్రయోగాలు చేసుంటే బాగుండేదని అభిప్రాయపడ్డాడు. తాజాగా గవాస్కర్‌ వాదనతో అంగీకరించిన గంగూలీ.. ప్రపంచకప్‌ ముంగిట టీమిండియాకి ఈ ఓటమి ఒక మేలుకొల్పని చెప్పుకొచ్చాడు.
విరాట్ కోహ్లీ కెప్టెన్సీని తప్పుబట్టిన గవాస్కర్..!
చివరి రెండు వన్డేల్లో ధోనీకి విశ్రాంతినిచ్చిన భారత్ జట్టు.. రిషబ్ పంత్‌ను ఆడించింది. అలానే అంబటి రాయుడిపై వేటు వేసి ఒక వన్డేలో కేఎల్ రాహుల్‌ని ఆడించింది. ఆఖరి వన్డేలో అతనిపైనా వేటు వేసి.. అదనపు బౌలర్‌తో బరిలోకి దిగింది. కానీ.. వరుస ఓటములతో సిరీస్‌ను 2-3తో చేజార్చుకుంది.
‘వన్డే సిరీస్‌లో భారత్‌ కంటే ఆస్ట్రేలియా జట్టు మెరుగ్గా ఆడింది. ఇందులో సందేహం లేదు. ఈ ఆస్ట్రేలియా జట్టే ప్రపంచకప్‌లోనూ గట్టి ప్రత్యర్థిగా నిలవనుంది. కాబట్టి.. ప్రపంచకప్‌ ముందు భారత్‌కి ఒకరకంగా ఈ సిరీస్‌ ఓటమి ఓ మేలుకొల్పు. సిరీస్‌లో టీమిండియా మరీ ఎక్కువగా ప్రయోగాలు చేసింది. అయినప్పటికీ.. ప్రపంచకప్‌కి ఇంకా చాలా సమయం ఉంది’ అని గంగూలీ వెల్లడించాడు.
 
Telugu News App ఏపీ, తెలంగాణకు సంబంధించిన లేటెస్ట్ అప్‌డేట్స్‌, జాతీయ, అంతర్జాతీయ, ఎడ్యుకేషన్, బిజినెస్, సినిమా, ఆధ్యాత్మికం, స్పోర్ట్స్, వైరల్ కథనాల కోసం తెలుగు సమయం యాప్‌ను డౌన్‌లోడ్ చేసుకోండి.